Μίλιτσα Κούμπουρα

Η **Μίλιτσα Κούμπουρα** (σέρβικα: Милица Кубура, 20 Μαρτίου 1995, Βελιγράδι) είναι Σέρβο-Ελληνίδα διεθνής αθλήτρια πετοσφαίρισης με την Εθνική Σερβίας, η οποία η οποία κατά την περίοδο 2024-25 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση της διαγώνιας.

## Καριέρα
Η Μίλιτσα Κούμπουρα ξεκίνησε την καριέρα της στο βόλεϊ, παροτρυνόμενη από τη μεγαλύτερη αδελφή της, στον Ερυθρό Αστέρα Βελιγραδίου, με τον οποίο αναδείχθηκε δύο φορές πρωταθλήτρια και Κυπελλούχος Σερβίας (2011-13). Το 2014 μετέβη στις Ηνωμένες Πολιτείες για να σπουδάσει, και εκεί αγωνίστηκε με την ομάδα του Πανεπιστημίου της πολιτείας της Φλώριδας από το 2014 έως το 2018. Μετά την ολοκλήρωση των σπουδών της στις ΗΠΑ το 2018, επέστρεψε στη Σερβία, για λογαριασμό της Παρτιζάν Βελιγραδίου. Την περίοδο 2019-20, η Κούμπουρα μετακόμισε στη Γερμανία, έπαιξε στην Σ.Κ. Δρέσδης και κατέκτησε το Κύπελλο Γερμανίας.
Το Καλοκαίρι του 2020 επρόκειτο αρχικά να υπογράψει στην ΒολΑλτο της Καζέρτας, αλλά ο ιταλικός σύλλογος δεν πήρε έγκριση για να αγωνιστεί στην Α΄1, οπότε η Μίλιτσα Κούμπουρα ήρθε στην Ελλάδα και αγωνίστηκε με τον Π.Α.Ο.Κ. Θεσσαλονίκης, κατακτώντας το Κύπελλο Ελλάδας.
Την επόμενη περίοδο παρέμεινε εκτός αγωνιστικών υποχρεώσεων, καθώς παντρεύτηκε με Έλληνα, έγινε μητέρα και είναι πλέον κάτοικος Αθηνών. Τον Ιούλιο του 2022 υπέγραψε στον Ολυμπιακό Πειραιώς για να καλύψει το κενό στη θέση της διαγώνιας που άφησε με την αποχώρηση της η Σάσκια Χίπε.

## Διεθνής Καριέρα
Η Μίλιτσα Κούμπουρα φόρεσε το 2010 για πρώτη φορά τη φανέλα της Εθνικής Σερβίας Κ-18, με την οποία κέρδισε το χάλκινο μετάλλιο στο Παγκόσμιο πρωτάθλημα Κ-18 το 2011, ενώ ένα χρόνο αργότερα, κατέκτησε το ασημένιο μετάλλιο στο Ευρωπαϊκό πρωτάθλημα Κ-20. Το 2019, συμμετείχε με την Εθνική Γυναικών της Σερβίας στη νέα διοργάνωση Νέισονς Λίγκ.

## Διεθνείς τίτλοι - Διακρίσεις
**Ευρωπαϊκό πρωτάθλημα Κ-20**
*  2012: Σερβία

**Παγκόσμιο πρωτάθλημα Κ-19**
*  2011: Άγκυρα, Τουρκία

## Συλλογικοί τίτλοι - Διακρίσεις
### Εθνικά Πρωταθλήματα
**2 Πρωταθλήματα Σερβίας
* 2011-12, 2012-13 ([[Ερυθρός Αστέρας Βελιγραδίου (πετοσφαίριση ανδρών)|Ερυθρός Αστέρας Βελιγραδίου]])

**Πρωτάθλημα Ελλάδας
* 2024-25 (Ολυμπιακός Πειραιώς)
* **2η Θέση**: 2022-23, 2023-24 (Ολυμπιακός Πειραιώς)

### Εθνικά Κύπελλα
**2 Κύπελλα Σερβίας
* 2011-12, 2012-13 ([[Ερυθρός Αστέρας Βελιγραδίου (πετοσφαίριση ανδρών)|Ερυθρός Αστέρας Βελιγραδίου]])

**1 Κύπελλο Γερμανίας
* 2020 (Σ.Κ. Δρέσδη)

**3 [[Κύπελλο Ελλάδας πετοσφαίρισης γυναικών|Κύπελλα Ελλάδας]]**
* 2021 (Π.Α.Ο.Κ. Θεσσαλονίκης)
* 2024, 2025 (Ολυμπιακός Πειραιώς)

'''1 Σούπερ Kαπ Ελλάδος
* 2024 (Ολυμπιακός Πειραιώς)

## Ατομικές Διακρίσεις
* Πρωτάθλημα Ελλάδας 2023-24: Πολυτιμότερη Παίκτρια (MVP) 12ης αγωνιστικής 
* Σούπερ Kαπ Ελλάδος 2024: Πολυτιμότερη Παίκτρια (MVP) 
* Πρωτάθλημα Ελλάδας 2024-25: Πολυτιμότερη Παίκτρια (MVP) 14ης  και 17ης αγωνιστικής  
* Κύπελλο Ελλάδας γυναικών 2024-25: Πολυτιμότερη Παίκτρια (MVP) 
* Πρωτάθλημα Ελλάδος 2024-25: Πολυτιμότερη Παίκτρια (MVP) 

## Παραπομπές


## Εξωτερικοί σύνδεσμοι - Πηγές
* Μίλιτσα Κούμπουρα: Παρουσίαση - Ατομικά στοιχεία - Ομάδες - Τίτλοι - Διακρίσεις women.volleybox.net
* Μίλιτσα Κούμπουρα: Παρουσίαση - Ομάδες - Αγώνες - Στατιστικά globalsportsarchive.com
* Μίλιτσα Κούμπουρα: Ατομικά στοιχεία - Ομάδες καριέρας greekvolley.eu
* Μίλιτσα Κούμπουρα: Ευρωπαϊκή παρουσία www-old.cev.eu
* Μίλιτσα Κούμπουρα: Παρουσίασή της στο πρωτάθλημα Γερμανίας www.volleyball-bundesliga.de 

Κατηγορία:Σέρβοι πετοσφαιριστές
Κατηγορία:Πετοσφαιρίστριες ΠΑΟΚ
Κατηγορία:Πετοσφαιρίστριες ΟΣΦΠ